vznesené Pripomienky v rámci medzirezortného pripomienkového konania

Návrh skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov (tlač 1057) 

Počet vznesených pripomienok, z toho zásadných	24  / 0 	

Subjekt	Pripomienka	Typ	Vyhodnotenie	
AZZZ SR 	Odoslané bez pripomienok 
Odoslané bez pripomienok 	O 		
GP SR 	K poznámke pod čiarou k odkazu 28a) 
Vzhľadom na to, že v § 16 zákona č. 300/2008 Z. z. je upravené postavenie športového reprezentanta Slovenskej republiky, znenie poznámky pod čiarou odporúčame upraviť takto: 
„28a) § 16 zákona č. 300/2008 Z. z. o organizácii a podpore športu a o zmene a doplnení niektorých zákonov.“. 	O 	A	
GP SR 	K doložke vplyvov 
Pri vplyvoch na rozpočet verejnej správy odporúčame označiť negatívny dopad v súlade s obsahom dôvodovej správy, kde sa konštatujú „zanedbateľné nároky na štátny rozpočet“. 

Zvýšenie príjmu zdravotne postihnutých športovcov v dôsledku navrhovanej zmeny bude mať podľa nášho názoru pozitívny dopad na sociálnu exklúziu, čo taktiež odporúčame v doložke vplyvov označiť.  	O 	N
Pripomienku nie je možné akceptovať, keďže ide o poslanecký návrh a na základe  medzirezortného pripomienkového konania nemožno pri tomto návrhu upravovať doložku vybraných vplyvov.
	
GP SR 	K dôvodovej správe k čl. I (osobitná časť) 
Odporúčame v prvej vete slovo „výbory“ nahradiť slovom „organizácie“. 	O 	N
 Pripomienku nie je možné akceptovať, keďže ide o poslanecký návrh a na základe  medzirezortného pripomienkového konania nemožno pri tomto návrhu upravovať dôvodovú správu.
	
GP SR 	K dôvodovej správe k čl. II (osobitná časť) 
Odporúčame v druhej vete slovo „príspevkoch“ nahradiť slovom „príspevkov“. 	O 	N
Pripomienku nie je možné akceptovať, keďže ide o poslanecký návrh a na základe  medzirezortného pripomienkového konania nemožno pri tomto návrhu upravovať dôvodovú správu.
	
GP SR 	K dôvodovej správe k čl. II (osobitná časť) 
Odporúčame nasledovné znenie tretej vety: „Vzhľadom na dátum účinnosti návrhu zákona pri  prehodnocovaní príjmu  zdravotne postihnutých športovcov v júli 2015, sa odmena štátneho reprezentanta za jeho výsledky na paralympijských hrách v roku 2014 nebude považovať za príjem na účely poskytovania peňažných príspevkov na kompenzáciu podľa § 18 ods. 1.“. 	O 	N
 Pripomienku nie je možné akceptovať, keďže ide o poslanecký návrh a na základe  medzirezortného pripomienkového konania nemožno pri tomto návrhu upravovať dôvodovú správu.	
Inštitútu pre výskum práce a rodiny 	Odoslané bez pripomienok 
Odoslané bez pripomienok 	O 		
KOZ SR 	 
KOZ SR hodnotí pozitívne predložený Návrh skupiny poslancov Národnej rady SR na vydanie zákona, ktorým sa dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov. KOZ SR považuje iniciatívu poslancov NR SR za prejav etického a solidárneho prístupu k občanom so zdravotným hendikepom, ktorí napriek tomuto znevýhodneniu reprezentujú Slovenskú republiku v športových súťažiach a sú vzorom aj pre ostatných občanov v prístupe k životu a k podpore zdravého životného štýlu. 	O 	Nevyhodnocuje sa	
MDVaRR SR 	Všeobecne 
K stanovisku predkladateľa nemáme pripomienky a stotožňujeme sa so stanoviskom vyjadreným v predkladacej správe. 	O 	Nevyhodnocuje sa	
MF SR 	Všeobecne 
V doložke vybraných vplyvov v bode A.2. je potrebné uviesť negatívny vplyv na rozpočet verejnej správy a v bode A.3. doplniť konštatovanie, že návrh nevyžaduje zvýšené výdavky nad rámec schválených limitov výdavkov kapitoly Ministerstva práce, sociálnych vecí a rodiny SR na príslušný rozpočtový rok, pretože v bode A.2. je uvedené, že návrh nemá žiadny vplyv na rozpočet verejnej správy, avšak v bode A.3. sa uvádza, že návrh zakladá zanedbateľné nároky na rozpočet verejnej správy, pričom tieto nie sú bližšie špecifikované.  	O 	N
Pripomienku nie je možné akceptovať, keďže ide o poslanecký návrh a na základe  medzirezortného pripomienkového konania nemožno pri tomto návrhu upravovať doložku vybraných vplyvov.

MH SR 	Odoslané bez pripomienok 
Odoslané bez pripomienok 	O 		
MK SR 	K Čl. II 
Odporúčame na konci vety pripojiť bodku. 	O 	A	
MO SR 	Odoslané bez pripomienok 
Odoslané bez pripomienok 	O 		
MPRV SR 	Odoslané bez pripomienok 
Odoslané bez pripomienok 	O 		
MS SR 	Odoslané bez pripomienok 
Odoslané bez pripomienok 	O 		
MŠVVaŠ SR 	K čl. I § 18 ods. 3 písm. r) 
V navrhovanom znení § 18 ods. 3 písm. r) odporúčame slová "paralympijských hrách a deaflympijských hrách." nahradiť slovami "paralympijských hrách, deaflympijských hrách, majstrovstvách sveta a majstrovstvách Európy.". 
Odôvodnenie: Zdravotne postihnutí športovci reprezentujú Slovenskú republiku aj na ďalších medzinárodných športových súťažiach a medzinárodných športových podujatiach, ktoré sa konajú v období medzi olympijskými hrami, konkrétne na majstrovstvách sveta a majstrovstvách Európy. Za športové výkony dosiahnuté na majstrovstvách sveta a majstrovstvách Európy sú tiež odmeňovaní z prostriedkov štátneho rozpočtu.
Súhlasíme so stanoviskom Ministerstva práce, sociálnych vecí a rodiny Slovenskej republiky, aby fyzicky hendikepovaný športovec, ktorý pomáha vytvárať dobré meno Slovenskej republiky v zahraničí, nebol "potrestaný" tým, že táto odmena bude považovaná za príjem pri jej posudzovaní na účely priznania peňažných príspevkov na kompenzáciu podľa zákona č. 447/2008 Z.z. 	O 	
N
 Účelom poslaneckého návrhu je ochrániť pred prípadným znížením, resp. odňatím peňažného príspevku iba tú skupinu športovcov, ktorí napriek svojmu ťažkému zdravotnému postihnutiu  dokážu reprezentovať Slovenskú republiku v športe na jeho olympijskej úrovni.	
MŠVVaŠ SR 	K čl. I poznámke pod čiarou k odkazu 28a 
V čl. I poznámke pod čiarou k odkazu 28a odporúčame uviesť odkaz na § 16 zákona č. 300/2008 Z. z. o organizácii a podpore športu a o zmene a doplnení niektorých zákonov. 
Odôvodnenie: Je potrebné uvádzať odkazy na konkrétne ustanovenie zákona, legislatívno - technická pripomienka. 	O 	A	
MV SR 	Odoslané bez pripomienok 
Odoslané bez pripomienok 	O 		
MZ SR 	Odoslané bez pripomienok 
Odoslané bez pripomienok 	O 		
MZVaEZ SR 	Odoslané bez pripomienok 
Odoslané bez pripomienok 	O 		
MŽP SR 	Odoslané bez pripomienok 
Odoslané bez pripomienok 	O 

SOCP 	Odoslané bez pripomienok 
Odoslané bez pripomienok 	O 		
TTSK 	Odoslané bez pripomienok 
Odoslané bez pripomienok 	O 		
ÚOOÚ 	Nad rámec navrhovaného materiálu 
Nad rámec navrhovaného materiálu navrhujeme v § 64 zákona č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov doplniť výslovné oprávnenie príslušného orgánu získavať osobné údaje nevyhnutné na dosiahnutie účelu spracúvania kopírovaním, skenovaním alebo iným zaznamenávaním úradných dokladov na nosič informácií bez súhlasu dotknutej osoby. 

Odôvodnenie: Právo na rešpektovanie súkromného života, ktorého neoddeliteľnou súčasťou je aj právo na ochranu osobných údajov, nemá absolútnu povahu. Získavanie osobných údajov, ako jedna z operácií s osobnými údajmi, je moment, kedy sa osobné údaje dotknutej osoby dostávajú k prevádzkovateľovi. Preto zákon č. 122/2012 Z. z. o ochrane osobných údajov a o zmene a doplnení niektorých zákonov v znení zákona č. 84/2014 Z. z. (ďalej len „zákon č. 122/2013 Z. z.“) podľa ustanovenia § 15 ods. 6 upravuje, že získavať osobné údaje nevyhnutné na dosiahnutie účelu spracúvania kopírovaním, skenovaním alebo iným zaznamenávaním úradných dokladov na nosič informácií možno len vtedy, ak s tým dotknutá osoba písomne súhlasí alebo ak to osobitný zákon výslovne umožňuje bez súhlasu dotknutej osoby. 

Na účely zákona č. 122/2013 Z. z. úradným dokladom sa rozumie taký dokument alebo listina, ktorá je vydaná štátnym orgánom alebo iným orgánom verejnej moci v rámci ich pôsobnosti, a ktorou sa zakladajú, menia alebo rušia práva alebo povinnosti viažuce sa k fyzickej osobe alebo osvedčujúce totožnosť, vlastnosť, spôsobilosť, či právom chránený záujem fyzickej osoby, napr.: občiansky preukaz, pas, rodný list, sobášny list, úmrtný list, výpis z registra trestov, vodičský preukaz, preukaz poistenca, notárska zápisnica, osvedčenie o dedičstve, vysvedčenie, diplom o dosiahnutom vzdelaní, rozhodnutie o priznaní dôchodku a pod. 

Zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov (ďalej len „zákon č. 447/2008 Z. z.“) v § 55 upravuje konanie vo veciach kompenzácie, preukazu a parkovacieho preukazu, ktoré sa začína na žiadosť fyzickej osoby s tým, že súčasťou žiadosti sú zákonom uvedené prílohy, pričom na výzvu príslušného orgánu je fyzická osoba povinná predložiť aj iné doklady, ktoré sú podkladom na rozhodnutie. Ďalej podľa § 53 zákona č. 447/2008 Z. z. sa na uvedené konanie vzťahuje všeobecný predpis o správnom konaní. Príslušný orgán ako správny orgán je povinný pred vydaním rozhodnutia presne a úplne zistiť skutkový stav a vyžadovať všetky doklady nevyhnutné na dosiahnutie účelu spracúvania; ide však o procesnoprávny predpis.

V tejto súvislosti vo vzťahu k spracúvaniu osobných údajov štátnym orgánom (vrátane získavania osobných údajov) je potrebné poukázať aj na článok 2 odsek 2 Ústavy Slovenskej republiky, podľa ktorého „štátne orgány môžu konať iba na základe ústavy, v jej medziach a v rozsahu a spôsobom, ktorý ustanoví zákon“. 

Len osobitný zákon, ktorým je zákon č. 447/2008 Z. z. potom umožní získavať osobné údaje nevyhnutné na dosiahnutie účelu spracúvania kopírovaním, skenovaním alebo iným zaznamenávaním úradných dokladov na nosič informácií bez súhlasu dotknutej osoby, čím sa dosiahne súlad s podmienkami spracúvania osobných údajov dotknutých osôb podľa § 15 ods. 6 zákona č. 122/2013 Z. z.

Prijaté všeobecne záväzné právne predpisy pre oblasť elektronickej komunikácie, ktorými sú najmä zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o                     e-Governmente) a zákon č. 275/2006 Z. z. o informačných systémoch verejnej správy a o zmene a doplnení niektorých zákonov v znení neskorších predpisov spolu vytvárajú legislatívne predpoklady pre elektronizáciu služieb v štátnej správe, ale nenahrádzajú hmotnoprávne úpravy týkajúce sa ochrany osobných údajov. 
 	O 	N

Ide o pripomienku nad rámec zákona. MPSVR SR akceptuje podstatu pripomienky ÚOOÚ, avšak jej realizácia by nebola vhodná dopĺňaním poslaneckého návrhu v NR SR. Uvedenú problematiku bude vhodnejšie riešiť v budúcej novele zákona č. 447/2008 Z. z.	

Vysvetlivky  k použitým skratkám v tabuľke:	
O – obyčajná	
Z – zásadná